IDEAS

**PARA UNHA HOMILÍA CON NENOS**

14 ABRIL 2024

**Toda a Escritura**

**nos leva a Xesús Resucitado**

**1. VER: A Resurrección de Xesús, unha viaxe**

- Estamos en Pascua celebrando a Resurrección do Señor, un tempo de alegría. Imaxinemos un profesor que en varias clases fálalles aos seus alumnos de Túnez coas súas palmeiras, o seu deserto, a súa relixión, as súas maneiras de vivir.

Seguramente os alumnos aburriríanse en clase. Pero un día, o profe dálles un billete gratis de ida e volta, para que visiten ese país, o interese dos nenos cambiaría.

Tamén Xesús aos apóstolos lles ía contando cousas que eles non lle daban importancia, pero un día víronlle a cruz e pouco despois aparéceselles.

A resurrección de Xesús é como o billete de viaxe, a lección definitiva, ábreselle a mente, todo cambia de sentido.

A Resurrección de Xesús é como unha viaxe, un cambio a unha nova vida, a unha nova forma de crer…

***Que aprendemos coa resurrección de Xesús?***

2.**JUZGAR: A Escritura nos leva a Xesús Resucitado**

**-** Xesús preséntase por segunda vez no medio dos apóstolos, saúdaos coa paz e eles cren que é unha pantasma. Pero El móstralles as súas mans e os seus pés aínda chagados polos cravos, enchéndoos de alegría. Logo come con eles, explícalles as Escrituras e así “***abriulles o entendemento para comprendelas”***.

**QUE NOS QUERE DICIR?**

**- Aos** **que seguimos a Xesús Resucitado hoxe, a Palabra de Deus lévanos a El.** Pola súa Palabra, El fálanos, quítanos os medos, reafírmanos na fe.

A súa Palabra faise mesa compartida e festín que celebra a alegría do Reino.

A súa Palabra fainos testemuñas que nos fai gritar: **“Aleluia, Cristo resucitou!”.**

A súa Palabra fai recoñecelo vivo e presente entre nós, ensínanos a vivir con rumbo de forma que a alegría, a paz e o perdón, como entón, asolaguen nosa existencia.

***Valoras a Palabra de Deus?***

***A que nos axuda na Pascua?***

**3. ACTUAR: Necesitas enerxía renovable**

*-* Trata de vivir a Pascua como ese billete que che dá a oportunidade de vivir una nova vida con Xesús, a unha nova forma de crer, á alegría.

*-* Valora a Palabra de Deus, le o evanxeo de cada día, rézao, trata de vivilo.

***Que imos facer?***

**LECTURAS**

**FEITOS 3, 13-15.17-19: *Matastes o autor da vida, mais Deus resucitouno de entre os mortos.***

Naqueles días, Pedro díxolle ao pobo: «O Deus de Abrahán, de Isaac e de Xacob, o Deus dos nosos pais, glorificou o seu servo Xesús, ao que vós entregastes e de quen renegastes ante Pilato, cando decidira soltalo.

Vós renegastes do Santo e do Xusto, e pedistes o indulto dun asasino; matastes o autor da vida, pero Deus resucitouno de entre os mortos, e nós somos testemuñas diso.

Agora ben, irmáns, sei que o fixestes por ignorancia, do mesmo xeito que as vosas autoridades; pero Deus cumpriu desta maneira o que predixera polos profetas, que o seu Mesías tiña que padecer.

Polo tanto, arrepentídevos e convertédevos, para que se borren os vosos pecados». *Palabra do Señor.*

**I XOÁN 2,1-5: *El é vítima de propiciación polos nosos pecados e tamén polos do mundo enteiro.***

**lucas 24, 35-48:** *Así está escrito: o Mesías padecerá e resucitará de entre os mortos ao terceiro día.*

|  |
| --- |
| **Narrador:** Naquel tempo, os discípulos de Xesús contaron o que lles pasara polo camiño e como o recoñeceron ao partir o pan. Estaban a falar destas cousas, cando el presentouse no medio deles e díxolles:  **Xesús:** *-«Paz convosco».*  **Narrador:** Pero eles, aterrorizados e cheos de medo, crían ver un espírito. E el díxolles:  **Xesús:** *-«Por que vos alarmades*?, por que xorden dúbidas no voso corazón? Mirade as miñas mans e os meus pés: son eu en persoa. Palpádeme e dávos conta de que un espírito non ten carne e ósos, como vedes que eu teño».  **Narrador:** Dito isto, mostroulles as mans e os pés. Pero como non acababan de crer pola alegría, e seguían atónitos, díxolles:  **Xesús: -***«Tedes aí algo para comer?».*  **Narrador:** Eles ofrecéronlle un anaco de peixe asado. El tomouno e comeu diante deles. E díxolles:  **Xesús:** *-«Isto é o que vos dixen mentres estaba convosco: que era necesario que se cumprise todo o escrito na Lei de Moisés e nos Profetas e Salmos acerca de min».*  **Narrador: Entón abriulles o entendemento para comprender as Escrituras.** E díxolles:  **Xesús: -«***Así está escrito: o Mesías padecerá, resucitará de entre os mortos ao terceiro día e no seu nome proclamarase a conversión para o perdón dos pecados a todos os pobos, comezando por Xerusalén. Vós sodes testemuñas disto».*  ***Palabra do Señor***  *(Narrador - Xesús)* |